CELEX: 52019PC0304
Language: lv
Date: 2019-06-28
Title: Priekšlikums PADOMES ĪSTENOŠANAS LĒMUMS, ar kuru groza Īstenošanas lēmumu 2013/676/ES, ar kuru Rumānijai atļauj turpināt piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 28.6.2019
            COM(2019) 304 final
            2019/0144(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza Īstenošanas lēmumu 2013/676/ES, ar kuru Rumānijai atļauj turpināt piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu 
            
               
         
         
            
               PASKAIDROJUMA RAKSTS
            
            
               Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (“PVN direktīva”
                  1
               ) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai lai nepieļautu noteikta veida nodokļu nemaksāšanu vai izvairīšanos no nodokļu maksāšanas.
            
            
               Ar vēstuli, kas Komisijā reģistrēta 2019. gada 11. martā, Rumānija pieprasīja atļauju turpināt piemērot pasākumu, ar ko tā atkāpjas no PVN direktīvas 193. panta, kas nosaka par PVN nomaksu atbildīgo personu. 
            
            
               Saskaņā ar PVN direktīvas 395. panta 2. punktu Komisija ar 2019. gada 9. aprīļa vēstulēm informēja pārējās dalībvalstis par Rumānijas pieprasījumu. Komisija 2019. gada 10. aprīļa vēstulē paziņoja Rumānijai, ka tās rīcībā ir visa informācija, kas vajadzīga, lai izvērtētu pieprasījumu.
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Saskaņā ar PVN direktīvas 193. pantu PVN principā parasti maksā tas nodokļa maksātājs, kas piegādā preces vai sniedz pakalpojumus.
               
               
                  Saskaņā ar PVN direktīvas 395. pantu dalībvalstis ar Padomes atļauju var piemērot pasākumus, lai atkāptos no PVN direktīvas noteikumiem un vienkāršotu PVN iekasēšanas procedūru vai nepieļautu noteikta veida nodokļu nemaksāšanu vai izvairīšanos no nodokļu maksāšanas.
               
            
            
               Rumānija 2009. gadā pieprasīja atkāpi, lai saņemtu atļauju piemērot apgrieztās maksāšanas sistēmu, cita starpā, koksnes produktu piegādēm. Izmantojot šo procedūru, ar nodokļiem apliekamā persona, kura saņem piegādes, kļūst atbildīga par PVN nomaksu. Precīzāk, šie koksnes produkti ir augošs mežs, apaļkoks vai skaldīts kokmateriāls, koksnes kurināmais, koka izstrādājumi, kā arī apmalota vai šķeldota koksne, neapstrādāta un apstrādāta koksne vai koksnes sagataves.
            
            
               Ar Padomes Īstenošanas lēmumu 2010/583/ES
                  2
                šis pieprasījums tika apstiprināts līdz 2013. gada 31. decembrim, un attiecībā uz koksnes produktiem to pēc tam pagarināja ar Padomes Īstenošanas lēmumu 2013/676/ES
                  3
                līdz 2016. gada 31. decembrim, un ar Padomes Īstenošanas lēmumu (ES) 2016/1206
                  4
                līdz 2019. gada 31. decembrim. 
            
            
               Tagad Rumānija atkārtoti pieprasa pagarināt atkāpes termiņu attiecībā uz apgrieztās maksāšanas sistēmas piemērošanu minētajām koksnes produktu piegādēm.
            
            
               Pamatojoties uz Rumānijas sagatavoto ziņojumu, kuru iesniedza kopā ar pieprasījumu pagarināt pasākumu, nosakot, ka atbildīgā persona par PVN nomaksu par iepriekšminēto koksnes produktu piegādi ir saņēmējs, tika novērsta nodokļu nemaksāšana vai izvairīšanās no nodokļu maksāšanas nozarē, ko raksturo liels skaits mazu tālākpārdevēju un starpnieku, kurus ir grūti kontrolēt. Tādējādi pagarinājums vēl uz vienu ierobežotu laikposmu liekas pamatots, jo šķiet, ka šis pasākums nav nelabvēlīgi ietekmējis situāciju saistībā ar krāpšanu ne mazumtirdzniecības līmenī, ne citās nozarēs vai dalībvalstīs. Tā kā juridiskā un faktiskā situācija nav mainījusies, šo atkāpes pasākumu tiek ierosināts pagarināt, lai Rumānija varētu turpināt piemērot šo atkāpes pasākumu līdz 2022. gada 31. decembrim.
            
            
               
                  Parasti atkāpes tiek piešķirtas uz ierobežotu laiku, lai varētu izvērtēt, vai īpašais pasākums ir lietderīgs un efektīvs, un lai dalībvalstīm dotu laiku ieviest citus vispārpieņemtus pasākumus konkrētās problēmas atrisināšanai līdz atkāpes pasākuma termiņa beigām. Atkāpe, kas ļauj izmantot apgrieztās maksāšanas sistēmu, tiek izņēmuma kārtā piešķirta tikai kā galējs līdzeklis krāpniecības apkarošanai konkrētās jomās. 
               
               
                  Tādēļ līdz šīs atkāpes termiņa beigām Rumānijai būtu jāīsteno citi visārpieņemtie pasākumi, lai apkarotu un novērstu ar PVN saistītas krāpšanas tālāku izplatīšanos kokmateriālu nozarē. Tādējādi attiecībā uz minētajām piegādēm vairs nebūtu nepieciešama atkāpe no Direktīvas 2006/112/EK 193. panta.
               
            
            
               ••Atbilstība pašreizējiem noteikumiem konkrētajā politikas jomā
            
            
               
                  Līdzīgas atkāpes saistībā ar PVN direktīvas 193. pantu ir piešķirtas citām dalībvalstīm.
               
               
                  Līdz ar to ierosinātais pasākums ir saskanīgs ar spēkā esošajiem PVN direktīvas noteikumiem. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               
                  PVN direktīvas 395. pants.
               
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, subsidiaritātes principu nepiemēro.
               
            
            
               •Proporcionalitāte
            
            
               
                  Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek nekādus pienākumus. 
               
            
            
               Ņemot vērā atkāpes ierobežoto darbības jomu, īpašais pasākums ir proporcionāls izvirzītajam mērķim.
            
            
               •Instrumenta izvēle
            
            
               Ierosinātais instruments: Padomes Īstenošanas lēmums.
            
            
               Saskaņā ar Padomes Direktīvas 2006/112/EK 395. pantu atkāpe no kopējiem PVN noteikumiem iespējama tikai ar Padomes atļauju, ko pēc Komisijas priekšlikuma tā pieņem ar vienprātīgu lēmumu. Padomes īstenošanas lēmums ir vispiemērotākais instruments, jo to var adresēt atsevišķai dalībvalstij.
            
            
               3.EX-POST NOVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               
                  Šā priekšlikuma pamatā ir Rumānijas pieprasījums, un tas attiecas tikai uz šo dalībvalsti.
               
            
            
               •Ekspertu atzinumu pieprasīšana un izmantošana
            
            
               
                  Neatkarīgu ekspertu atzinums nebija vajadzīgs.
               
            
            
               •Ietekmes novērtējums
            
            
               Padomes Īstenošanas lēmuma priekšlikuma mērķis ir novērst konkrētus nodokļu nemaksāšanas vai izvairīšanās no nodokļu maksāšanas veidus koksnes nozarē, un tādēļ tam ir iespējami labvēlīga ietekme, jo tas turpinās novērst iepriekš piemērotas krāpnieciskas shēmas koksnes nozarē. Rumānija uzskata, ka pasākuma termiņa nepagarināšana neizbēgami novestu pie šo shēmu atjaunošanas.
            
            
               Tomēr šī ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma.
            
            
               4.IETEKME UZ BUDŽETU
            
            
               Priekšlikumam nebūs nelabvēlīgas ietekmes uz ES budžetu.
            
            
               5.CITI ELEMENTI
            
         
         
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               Priekšlikumam ir noteikts termiņš.
            
            
               2019/0144 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Īstenošanas lēmumu 2013/676/ES, ar kuru Rumānijai atļauj turpināt piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu 
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  5
                un jo īpaši tās 395. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Īstenošanas lēmumu 2010/583/ES
                  6
                un pēc tam Padomes Īstenošanas lēmumu 2013/676/ES
                  7
                Rumānijai atļāva piemērot īpašu pasākumu, nosakot, ka nodokļa maksātājs, kuram nodokļu maksātāji piegādā koksnes produktus, ir atbildīgs par pievienotās vērtības nodokļa (PVN) nomaksu. Ar Padomes Īstenošanas lēmumu (ES) 2016/1206
                  8
                atļauja, kas bija piešķirta ar Īstenošanas lēmumu 2013/676/ES, tika pagarināta līdz 2019. gada 31. decembrim.
            
            
               (2)Ar vēstuli, kas Komisijā reģistrēta 2019. gada 11. martā, Rumānija pieprasīja atļauju turpināt piemērot šo īpašo pasākumu, kas atļauts ar Īstenošanas lēmumu 2013/676/ES. Kā tas noteikts minētā īstenošanas lēmuma 3. pantā, pieprasījumam bija pievienots ziņojums par šā pasākuma piemērošanu.
            
            
               (3)Komisija ar 2019. gada 9. aprīļa vēstulēm informēja pārējās dalībvalstis par Rumānijas pieprasījumu. Komisija 2019. gada 10. aprīļa vēstulē paziņoja Rumānijai, ka tās rīcībā ir visa informācija, kas vajadzīga, lai izvērtētu pieprasījumu.
            
            
               (4)Saskaņā ar Rumānijas pieprasījumā sniegto informāciju faktiskā situācija, kas attaisnoja šā īpašā pasākuma piemērošanu, nav mainījusies. Turklāt Rumānijas iestāžu veiktā analīze liecina, ka pasākums ir izrādījies efektīvs, apkarojot izvairīšanos no nodokļu maksāšanas.
            
            
               (5)Komisija uzskata, ka īpašais pasākums ir proporcionāls izvirzītajiem mērķiem, jo tas attiecas tikai uz konkrētiem darījumiem nozarē, kurā nodokļu nemaksāšana vai izvairīšanās no nodokļu maksāšanas ir būtiska problēma. Turklāt Komisija uzskata, ka pasākuma turpmākai piemērošanai nevajadzētu nelabvēlīgi ietekmēt krāpšanas novēršanu mazumtirdzniecības jomā, citās nozarēs vai citās dalībvalstīs.
            
            
               (6)Tādēļ būtu jāatļauj Rumānijai turpināt piemērot šo īpašo pasākumu ierobežotā laikposmā, proti, līdz 2022. gada 31. decembrim.
            
            
               (7)Parasti atkāpes tiek atļautas uz noteiktu laiku, lai varētu izvērtēt, vai īpašie pasākumi ir lietderīgi un efektīvi. Atkāpes dod dalībvalstīm laiku ieviest citus visārpieņemtus pasākumus, lai atrisinātu attiecīgo problēmu līdz īpašo pasākumu termiņa beigām. Atkāpe, kas ļauj izmantot apgrieztās maksāšanas sistēmu, tiek izņēmuma kārtā piešķirta tikai kā galējs līdzeklis konkrētās jomās, kurās notiek krāpniecība. Lai kokmateriālu un koksnes nozarē apkarotu un novērstu ar PVN saistītas krāpšanas tālāku izplatīšanos, būtu jānosaka, ka Rumānija līdz šīs atkāpes termiņa beigām īsteno citus vispārpieņemtus pasākumus, un tādējādi attiecībā uz šādām piegādēm atkāpe no Direktīvas 2006/112/EK 193. panta vairs nebūtu nepieciešama. Tādēļ šajā posmā nav nepieciešams iekļaut Īstenošanas lēmumā 2013/676/ES īpašu noteikumu, lai izteiktu turpmākus pieprasījumus pagarināt ar minēto īstenošanas lēmumu atļauto atkāpi pēc 2022. gada 31. decembra.
            
            
               (8)Atkāpei nav negatīvas ietekmes uz Savienības pašu resursiem, ko veido PVN.
            
            
               (9)Tādēļ būtu attiecīgi jāgroza Īstenošanas Lēmums 2013/676/ES,
            
         
         
            
               IR PIEŅĒMUSI ŠO LĒMUMU. 
            
            
               1. pants
            
            
               Īstenošanas Lēmumu 2013/676/ES groza šādi:
            
            
               (1) lēmuma 1. pantā datumu “2019. gada 31. decembrim” aizstāj ar datumu “2022. gada 31. decembrim”;
            
            
               (2) lēmuma 3. pantu svītro.
            
            
               2. pants
            
            
               Šis lēmums ir adresēts Rumānijai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 347, 11.12.2006., 1. lpp.
               
               
                  
                     (2)
                  
                        Padomes Īstenošanas lēmums 2010/583/ES (2010. gada 27. septembris), ar ko Rumānijai atļauj ieviest īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (OV L 256, 30.9.2010., 27. lpp.).
               
               
                  
                     (3)
                  
                        Padomes Īstenošanas lēmums 2013/676/ES (2013. gada 15. novembris), ar kuru Rumānijai atļauj turpināt piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu (OV L 316, 27.11.2013., 31. lpp.).
               
               
                  
                     (4)
                  
                        Padomes Īstenošanas lēmums (ES) 2016/1206 (2016. gada 18. jūlijs), ar kuru groza Īstenošanas lēmumu 2013/676/ES, ar ko Rumānijai atļauj turpināt piemērot īpašo pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (OV L 198, 23.7.2016., 47. lpp.).
               
               
                  
                     (5)
                  
                        OV L 347, 11.12.2006., 1. lpp.
               
               
                  
                     (6)
                  
                        Padomes Īstenošanas lēmums 2010/583/ES (2010. gada 27. septembris), ar ko Rumānijai atļauj ieviest īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (OV L 256, 30.9.2010., 27. lpp.).
               
               
                  
                     (7)
                  
                        Padomes Īstenošanas lēmums 2013/676/ES (2013. gada 15. novembris), ar kuru Rumānijai atļauj turpināt piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu (OV L 316, 27.11.2013., 31. lpp.).
               
               
                  
                     (8)
                  
                        Padomes Īstenošanas lēmums (ES) 2016/1206 (2016. gada 18. jūlijs), ar kuru groza Īstenošanas lēmumu 2013/676/ES, ar ko Rumānijai atļauj turpināt piemērot īpašo pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (OV L 198, 23.7.2016., 47. lpp.).